open-index/open-wikipedia-markdown huggingface dataset:
Алемани

**Алеманите** — западни германски племиња кои за првпат се споменати од страна на древниот римски историчар Дион Касиј во 213 година. Се смета дека тие потекнуваат од обединувањето на различните германски племиња и Свебите во регионот на реките Рајна, Мајна и Лех. Подоцна, како сојузници на Атила тие зеле учество во неговите походи односно во Битката на Каталаонските полиња.

thumb|320px|Ширење на Алеманската држава

Алеманите биле во постојан конфликт со Римското Царство. Тие во 268 година извршиле инвазија во Галија и Северна Италија. Под водство на кралот Крок ја зазеле цела Галија, и ги разрушиле до темел сите светилишта од тоа време. Во летото 268 година тие биле сопрени од страна на римскиот цар Галиен во Италија. Но, од друга страна пак, Готите исто така ги нападнале позициите на империјата. Клавдиј II во септември 268 година ги поразил Готите кај Ниш, а потоа и Алеманите во Битката кај езерото Бенакус. Алеманите се повлекле кон денешна Германија, и по таа битка не се осудувале многу години за напад на Римското Царство.

Нивната најпозната битка против Римското Царство била во 357 година во Стразбур, каде повторно биле поразени. Римската војска била предводена од страна на Јулијан Отпадник, кој подоцна станал цар. Во таа битка бил заробен и кралот на Алеманите, Кнодомар. Во 366 година, Алеманите повторно ја преминале реката Рајна, вршејќи ја поредната инвазија врз Галија. Истото се случило и во 406 година.

Категорија:Германски народи
Категорија:Народи во Европа
Категорија:Западногермански народи

Категорија:Историја на германските народи
Категорија:Ран среден век
Категорија:Историја на Швабија
Средновековна Шпанија

По населувањето односно утврдувањето на Вандалите и Аланите на Ммедитеранскиот брег на Хиспанија во 408 година, историјата на средновековна Шпанија започнала со создавањето на Аријанското Визиготско Кралство (507-711), кое кралство пак во 587 година гохристијанизирала месното наслеление кое ја прифатила Римокатоличката религија. Овие простори на денешна Шпанија во периодот на доцбната антика биле опфатени со т.н. Голема преселба на народите. Следувало Маварското освојување на полуостровот во 711 година, каде била воспоставена една сосема друга култура од римската или визиготската. Во времето на Маврите, овој регион на полуостровот бил познат како ел-Андалус.

Средниот век во Шпанија може да се каже дека завршил по 1492 година, односно по крајот на Реконквистата и конечното протерување на Насридите а со тоа и заземање од страна на христијаните на Гранадскиот Емират од Пиринејскиот Полуостров. Така, по завршувањето на реконквистата, христијанските кралства Кралство Арагон и Кралство Кастиља биле обединети под едно име - Шпанија.

## Ран среден век

Историскиот развој од овој период се проследува преку:

* Хиспанија Бетика
* Вандали
* Алани, кои биле во сојуз со Вандалите
* Свеви, кои го создале Свевското Кралство Галиција
* Баски
* Визиготи и нивното кралство

Културниот развој од овој период главно се однесува на визиготскиот крсалеви, и тоа:

* Амаларих
* Атанагилд
* Леовигилд
* Рекаред I

## Средновековна исламска Хиспанија

### [[Омејади|Омејадска династија]] во [[Шпанија]]

* Абд-ас-Рахман I, 756–788
* Хишам I, 788–796
* Ал-Хакам I, 796–822
* Абд-ар-ахман II, 822–852
* Мухамед I Кордопски, 852–886
* Ал-Мундхир, 886–888
* Абдулах ибн Мухамед, 888–912
* Абд-ар-Рахман III, 912–929

### Омејадски халифи на Кордоба

* Абд-ар-Рахман III како халиф, 929–961
* Ал-Хакам II, 961–976
* Хишам II, 976–1008
* Мухамед II Кордопски, 1008–1009
* Сулејман II Кордопски, 1009–1010
* Хишам II, втор, 1010–1012
* Сулејман II Кордопски, втор, 1012–1016
* Абд-ар-Рахман IV, 1017

### Хамидидска династија
* Али ибн Хамуд ал-Насир, 1016–1018
* Ал-Казим ибн Хамуд ал-Маму, 1018–1021
* Јаха ибн Али ибн Хамуд ал-Мутали, 1021–1023
* Ал-Казим ибн Хамуд ал-Маму, 1023 (втор)

### Омејадската династија по враќањето на власт
* Абд-ар-Рахман V, 1023–1024
* Мухамед III Кордопски, 1024–1025
* Хишам III, 1026–1031

## Средновековна христијанска Шпанија

Христијанската ера во Шпанија започнала по повторното освојување на полуостровот од страна на христијанските кралства Арагон и Кастиља и со завршувањето на Реконквистата.

* Кралство Арагон
** Кралство валенскија
** Мурсија
* Кралство Астурија
** Кралство Галиција
* Баскија
* Кралство Кастиља
* Каталонија
** Марка
** Грофовија Барселона
* Кралство Леон
* Кралство Навара
** Памплона

## Шпански градови во средниот век

* Алмерија
* Барселона
* Билбао
* Бургос
* Кордоба
* Гранада
* Леон
* Малага
* Овиедо
* Саламанка
* Сантандер
* Севиља
* Толедо
* Валенсија
* Сарагоса
* Сантјаго де Компостела


Шпанија
Лица и усни

**Лица и усни** (португалски јазик: **Caras & Bocas**) е бразилска телекомедија. Серијата во Бразил започна со прикажување на 13 април 2009 год.

## Синопсис
Приказната започнува со љубовта помеѓу Дафне и Габриел пред 15 години кога се запознаваат за време на еден курс по мечување. И покрај тоа што се сакаат, двајцата живеат во постојан конфликт, бидејќи ниту еден од двајцата не сака да попушти: тој е вистински мачо, а таа е модерна жена. Интересот кон искуството е една од малите нешта помеѓу нив. Габриел е чувствителен и талентиран уметник, кој не располага со многу средства, па затоа и студира благодарение на стипендијата. Дафне е богата внука на сопственичка на една компанија за дијаманти, не е многу талентирана со четките, но умее да го оценува искуството и сонува да отвори сопствена галерија.

И не само темпераментот на двајцата им се препречува во врската. Откако открива дека внука му е следена поради интерес, Жак се обидува да ги раздели. Со помошта на сопругата Леа, тој успева да ја осигура стипендијата за Габриел да учи во Лондон. Откако открива дека неговата внука е бремена, тој размислува да го назначи Габриел како управител на компанијата. Џудит, ќерката на Леа, сонува да управува со компанијата. Па поради тоа таа му се попречува во нивната љубов и Габриел ја напушта земјата без да знае дека Дафне е бремена, убеден дека свршеницата го измамила со друг, а Дафне верува дека тој ја оставил поради тоа што не сакал да ја одржува ќерка си.

Поминуваат 15 години, Дафне станала уверена жена, реализирана и професионалка, но останала сама. Таа го извршува нејзиниот сон – отвора сопствена галерија за која сонувала како мала. Но во приватниот живот е разочарана, бидејќи ја изгубила својата најголема љубов, Габриел, после кој ветила дека никогаш повеќе нема да се вљуби и да не се предава вистински на еден маж. Срцето и е затворено.

После решението на внуката дека не се мажи за никого, Жак се чувствува виновен за осаменоста. Освен тоа тој се колеба поради тоа што мисли дека Дафне нема да знае како да го управува бизнисот, кога ќе го наследи еден ден. Старецот се исполнува со надеж, кога Висенте, млад адвокат и син на неговиот пријател, се заљубува во неговата внука.

## Улоги

## Надворешни врски
* Официјално мрежно место 

Категорија:Бразилски телевизиски серии
Категорија:Теленовели
Неврологија

**Неврологија** (од старогрчки: νεῦρον (неврон) = „живец“ и -λογία (-логија) = наука) е медицинска дисциплина кој ги проучува структурата, функциите и болестите односно пореметувањата на нервниот систем. Поточно, таа се занимава со дијагноза и третман на сите категории на болести како: централен (мозок и рбетен мозок), периферен, и автономниот нервен систем, вклучувајќи ги и нервните ткива, крвните садови и сите осетливи и функционални ткива, како што се сетилата и мускулите. Соодветната хируршка специјалност е неврохирургија. А невролог е лекар специјалист (не е хирург), кој специјализира во неврологијата, и е обучен да истражува, дијагностицира и лекува невролошки пореметувања. Невролозите можат исто така да бидат вклучени во клинички истражувања, клинички испитуавња, како и основни и транзиционални истражувања.

## Надворешни врски
* Македонски портал за ментално здравје, неврологија и неврохирургија 

*
Национален парк Вестленд Таи Поутини

**Националниот парк Вестленд Таи Поутини** (англ. *Westland Tai Poutini National Park*) се наоѓа на Јужниот Остров на Нов Зеланд. Основан е во 1960, по повод стогодишнината од европското населување на регионот Вестленд. Зафаќа површина од  и се протега од највисоките врвови на Јужните Алпи, па до диво изолирано крајбрежје.

Паркот има ледници, живописни езера и густа умерена дождовна шума, како и остатоци од стари рударски гратчиња долж крајбрежјето.

Националниот парк Вестленд нуди добар лов на елени, дивокози и тарови. Ловците доаѓаат до непристапните предели со хеликоптер. Спротиводно од мостот на реката Карангаруа, паралелно на неа се извива познатата Коплендска Патека. Покрај планинските пејзажи, во паркот има и топли извори кај Велкам Флет Хат.

## Надворешни врски
* Информации за националниот парк Вестленд Таи Поутини — Служба за заштита на природата 

Вестленд Таи Поутини
Категорија:Западно Крајбрежје (Нов Зеланд)
Национален парк Вангануи

thumb|right|292px|Реката Вангануи тече низ националниот парк Вангануи. Фотографирал: Џејмс Шук.

**Националниот парк Вангануи** (англ. *Whanganui National Park*) е национален парк на Северниот Остров на Нов Зеланд. Основан е во 1986, и зафаќа површина од 742 км2. Се граничи со реката Вангануи. Составен е од крунско земјиште, поранешна државна шума и разни поранешни резервати. Самата река технички не му припаѓа резерватот. Одделот за заштита на Нов Зеланд го истакнува Националниот парк Вангануи како национален парк кој е најтесно поврзан со човечкото населување.

## Екологија

### Флора
Националниот парк Вангануи штити голема површина низински шуми и е важно живеалиште за домородниот див свет.

Постојат бројни насади на тврдо дрво од подокарп, составени од видови, вклучувајќи ги Камахи и тава, со риму, миро и тотараус на поостри терени. Во пониските области во близина на реката кахикатеа, може да се најдат палми Матаи и Никау. Голема северна рата расте низ паркот.

### Фауна
Низ паркот може да се најдат многу видови птици. Паркот го штити живеалиштето на неколку илјади загрозени кафеави киви од Северниот Остров и загрозената сина патка (whio). Други птици кои често го посетуваат паркот вклучуваат сива чорбала, какарики со жолто крунисување, новозеландски сокол (kārearea), новозеландски гулаб (kererū), пушкач (tītipounamu), сребрено око, томтит, туи и бела глава.

Многу видови на автохтони риби ја населуваат реката Вангануи која минува низ паркот, каде што се присутни и автохтони слатководни ракови (kōura), црна камбала, торбичка светилка и јагули.

## Поврзано
* Мост кој не води никаде (Нов Зеланд)
* Вангануи

## Надворешни врски
* Национален парк Вангануи - Служба за заштита на природата 

## Наводи
Фангануи
Категорија:Манавату-Вангануи
Католички кралеви

thumb|300px|Владенијата на Католичките кралеви

**Католичките кралеви** (шпански: *Reyes Católicos*) е титула која во историјата се користи за кралицата Изабела I Кастиљска и Фернандо II Арагонски. Оваа титула била дадена од страна на Папа Александар VI (во историјата е познат како *Родриго Борџија*). Тие се венчале во 1469 година во Ваљадолид.

Католичките кралеви го користиле своето познато мото: "*Tanto monta, monta tanto, Isabel como Fernando*" (македонски: "Колку вреди едното, толку вреди и другото, Изабела како Фердинанд"). Соединувајќи ги “круните“ на најголемите кралства во тоа време на Пиринејскиот Полуостров, Кралство Кастиља и Кралство Арагон. Со ова, тие всушност ги поставиле темелите на новото Кралство Шпанија, кое конечно било формирано во времето на нивниот внук Карло V. Со времето, оваа титула на еден начин му била оправдана ако се има предвид протерувањето на Маврите од Пиринејскиот Полуостров за време на Реконквистата.

Владеењето на Католичките кралеви се совпаѓа со периодот на завршување на средниот век и започнувањето на модерната историја. Преку создавање на силна централистичка власт со помош на градовите, била создадена монархија која имала сила да се бори против големите феудални семејства. Со освојувањето на Гранада, Навара, Канарските Острови, како и делови од Северна Африка била создадена држава која денеска во историографијата е позната како Кралство Шпанија.

Откривањето на Америка во 1492 година се совпаѓа со годината на крајот на Реконквистата. Преку колонизацијата на Новиот Свет, Шпанија станала една од најголемите светски велесили во тоа време.

## Поврзано
* Јарем и стрели — симбол на Католичките кралеви

Категорија:Историја на Шпанија
Категорија:Кралство Арагон
Категорија:Кастиља
Категорија:Шпанија во средниот век
Категорија:Шпанска колонизација на Америка
Категорија:Шпанска инквизиција
Категорија:Реконквиста
Хабсбуршка Шпанија

[мини|Карта на [Ибериски Полуостров|Иберискиот Полустров, 1570]]
Топонимот **Хабсбуршка Шпанија** се однесува на периодот од историјата на Шпанија во текот на 16 век и 17 век (1516-1700), кога Шпанија била управувана од Хабсбуршката династија. Под нејзино владеење, односно во времето на Карло V и Филип II, Шпанија била една од најголемите светски сили која контролирала делови од територијата на Америка до Филипините во Азија, Франција, Бенелукс, Германија, поголемиот дел од денешна Италија во Европа, а од 1580-1640 ја вклучувала и Португалија. Поради оваа причина, овој период на шпанската историја, исто така, бил познат како „*ера на експанзија*“. Во времето на последниот хабсбуршки крал, во втората половина на 17 век, Шпанија постепено навлегувала во политички и културен пад.

Својата поморска надмоќ Шпанија ја докажала по победата на Османлиите во Битката кај Лепанто во 1571 година, како и серија победи кои ги издвојувала против Англија во Англо-шпанската војна во периодот од 1585 до 1604 година. Но во средината на 17 век Шпанија започнала да ги губи битките од Република Холандија. Следувала Триесетгодишната војна, во која Шпанија и нејзината коалиција биле поразени од страна на Франција, која била предводена од кралот Луј XIV. Хабсбуршкото владеење на Шпанија завршило по смртта на последниот хабсбуршки крал на Шпанија, Карлос II, што резултирало со започнување на Војната за шпанското наследство.

Шпанија
Категорија:Историја на Шпанија
Блаже Павловски

**Блаже Павловски** бил македонски поет.

## Животопис
Павловски е роден на   година во с. Битуше, Дебарско. Починал во 1987 година. Завршил средно образование. Подолго време работел како коректор во весникот „Нова Македонија“. Автор е на книгите: Сенки на каменот (поезија, 1960), Осамени плочи (поезија, 1974), Нишан на болот (поезија, 1979).Член на Друштвото на писатели на Македонија.

## Наводи

Категорија:Битуше
Категорија:Македонски писатели
Категорија:Луѓе од Дебар
Доне Пановски

**Доне Пановски** (роден на  година во  -  година во Битола) ― македонски критичар, есеист, книжевен историчар.

## Животопис
Пановские е роден на 5 ноември 1935 година во селото Буф, Леринско, егејскиот дел на Македонија. Починал на 7 јануари 1997 година во Битола. Завршил Филолошки факултет во Скопје. Тој е еден од покренувачите на списанието „*Развиток*“ и издавачката дејност во Битола. Работел како новинар во весникот „*Битолски весник*“ од неговото основање. Тој станал член на ДПМ во 1975 година. Автор е на книгите: Вреднувања (критики, 1967), Импресии (критики, 1970), Литературни портрети (огледи, 1975), Литературни записи (критики, 1981), Писателите на Илинден (книжевни огледи, 1983), Рајко Жинзифов (огледи, 1983), Допири и доближувања (критики, 1990), Одгласи (студии, 1992), Учебникари и просветители (книжевни огледи, 1992), Литературни студии (1996), Буф и буфчани (монографија, 1998), Прозното творештво на Борис Вишински (студија, 1999). Автор е на поетските панорамски избори со опширни предговори: Илинденски одгласи (1983) и Октомвриски одгласи (1989).

## Награди
„4 Ноември“

## Наводи

Категорија:Починати во 1997 година
Категорија:Луѓе од Буф
Категорија:Починати во Битола
Категорија:Македонски книжевни критичари
Категорија:Македонски книжевни историчари
Категорија:Македонски есеисти
Категорија:Македонски новинари
Категорија:Југословенски писатели
Категорија:Југословенски новинари
Категорија:Членови на ДПМ
Категорија:Добитници на наградата „4 Ноември“
Категорија:Апсолвенти на универзитетот „Св. Кирил и Методиј“
ФК Цементарница

**ФК Цементарница 55** е македонски фудбалски клуб од Скопје кој моментално се натпреварува во Општинската фудбалска лига Кисела Вода. Клубот игра на Стадионот Цементарница во Скопје. Клубот е основан во 1955 година под името Фудбалски клуб ФЦУ (фабрика за цемент Усје).

## Трофеи

** [[Куп на Македонија (фудбал)|Куп на Македонија]]:**
***Победник (1):** 2002-03
*Финалист (1): 2001-02

## Цементарница во Европа
* Q = квалификации
* R1 = прво коло / R2 = второ коло


Категорија:Појавено во 1955 година во Македонија
Просветителство во Шпанија

**Периодот на просветителството** (шпански: **'Ilustración**') во Шпанија започнал во XVIII век по симнувањето од власт на Хабсбуршката династија од страна на династијата на Бурбоните. Во текот на просветителството во Шпанија биле воведени големи реформи од страна на властите во Шпанија во сите области на животот.

Просветителството во Шпанија започнало истоивремено со започнувањето на војната за шпанското наследство, а завршило по крајот на Наполеоновите војни.

Категорија:Просветителство
Категорија:Шпанија во 18 век
Анатолиј Парпара

**Анатолиј Парпара** — руски поет и преведувач.

## Животопис
Анатолиј е роден во Москва на  година. Завршил Факултет за новинарство на МГУ во Москва. Работел како уредник на весници, списанија и во книгоиздателства. Претседател е на литературната фондација Михаил Ј. Лермонтов во која се објавени десетина книги од македонски автори. Почесен член на ДПМ. Автор е на стихозбирките: Првиот превалец (1973), И животот е во право (1979), Сфаќање на пространството (1979), Размисли за татковината (1984), Лирика (1994).

Парпара
Категорија:Живи луѓе
Категорија:Носители на Орденот на пријателството меѓу народите
Категорија:Починати во Москва
Паскал Паскалевски

мини|200п|Потписот на Паскалевски

**Паскал Паскалевски** (14 јануари 1914 - 13 мај 2004) — македонски поет, драмски автор, собирач на народни песни, преведувач и публицист.

## Животопис
Паскал е роден во село Долени, Костурско, Егејска Македонија на 14 јануари 1914 година. Учесник во Граѓанската војна во Грција (1945-1949). Бил директор на курсот „Гоце Делчев“ за народни учители во слободна Преспа. По војната работел како професионален новинар во Македонија, Полска и Бугарија. Покренал и уредувал повеќе весници и списанија - „Непокорен“, „Нова Македонка“, „Билтен“ и „Единство“. Бил уредник и водител на часот по македонски јазик на Радио Варшава и соработник на весникот „Демократија“. Прогонуван и затворан во Грција, Македонија, Полска и Бугарија. Член на ДПМ од 1997 година. Автор е на книгите: Пролет над Егеј (поезија, 1949), Шест сонети (1958), Народни песни од Егејска Македонија (1959), Пролет над Егеј (собрано дело, 1997).

## Наводи
* Македонска енциклопедија, МАНУ, Скопје 2009, стр. 1119-1120

Категорија:Македонски писатели
Категорија:Македонски новинари
Категорија:Луѓе од Долени (Костурско)
Категорија:Членови на ДПМ
Категорија:Македонци во Грчката граѓанска војна
Категорија:Македонски преселници во Софија
Теорија за судирите

**Теоријата на судирите**, предложена од Макс Трауц и Вилијам Луис во 1916 и 1918, квалитативно објаснува како се одвиваат хемиските реакции и зошто брзината на одвивање е различна кај истите.. Оваа теорија се основа на идејата дека честичките од реактантите мораат да се судрат за да се случи хемиската реакција, но само одреден дел од вкупните судири ја имаат потребната енергија за делотворно поврзување, со што реактантите се претвораат во производи. Ова е вака, бидејќи само дел од молекулите имаат доволно енергија и точна (правилна) ориентација (или "агол") во моментот на судирот за да ги раскинат сите постоечки хемиски врски и да образуваат нови. Минималното количество на енергија потребно за судир е познато како активациона енергија. Честичките од различните хемиски елементи реагираат еден со друг со испуштање на активационата енергија при самиот судир. Доколку елементите реагираат, судирот е успешен, но доколку концентрацијата на барем еден од елементите е премногу ниска, ќе има помалку честички за да другите елементи реагираат и реакцијата ќе се одвива мошне побавно. Со зголемување на температурата, просечната кинетичка енергија и брзина на молекулите се зголемува, но ова незначително го зголемува бројот на судири. Брзината на реакцијата се зголемува со зголемување на температурата, бидејќи поголем дел од судирите ја надвладуваат активационата енергија.

Теоријата на судири е поврзана со хемиската кинетика.
 
thumb|right|525px|Брзината на хемиската реакција тежнее да се зголеми заедно со концентрацијата - феномен објаснет од теоријата на судири.

## Константа на брзината на хемиската реакција

Константата на брзината на реакцијата за бимолекуларна реакција во гасна фаза, според теоријата на судири е дадена со изразот:

k(T) = Z \rho \exp \left( \frac{-E_{a}}{RT} \right).

* *Z* е честотата на судири.
* \scriptstyle \rho е стерички фактор.
* *E<sub>a</sub>* е активационата енергија на реакцијата.
* *T* е температурата.
* *R* е гасна константа.

Честотата на судири е дадена со:
Z = N_A^{2} \sigma_{AB} \sqrt \frac{8 k_B T}{\pi \mu_{AB}}

* *N<sub>A</sub>* е Авогадров број
* *σ<sub>AB</sub>* е реакцискиот напречен пресек
* *k<sub>B</sub>* е Болцманова константа
* *μ<sub>AB</sub>* е редуцирана маса на реактантите.

## Квантитативен аспект

Да разгледаме една општа хемиска реакција:

A + B → C''

Во теоријата на судири се смета дека двете честички A и B ќе се судрат ако нивното јадро се доближи кон периферијата на атомот. Областа околу молекулата A каде таа може да се судри со доближувачката молекула B се нарекува напречен пресек (σAB) на хемиската реакција и, во принцип, ја означува областа која соодветствува на круг чиј полупречник (rAB) е сума на полупречниците на двете реагирачки молекули, за кои се претпоставува дека се сферични. 
Според ова, една движечка молекула ќе има волумен \scriptstyle \pi r^{2}_{AB} c_A за една секунда, каде \scriptstyle c_A е просечната брзина на честичката.

## Наводи


Категорија:Хемиски закони
Шпанска република

Оваа статија може да се однесува на:

* Прва Шпанска република (1873-1874)
* Втора Шпанска република (1931-1939)

## Поврзано
* Историја на Шпанија

Категорија:Појаснување
Вицекралство Перу

**Поткралство Перу** () — поткралство кое било под директно влијание на Шпанското Царство во периодот од 1542 до 1824 година. Териториите на ова поткралство се наоѓале во Јужна Америка односно териториите на денешните држави Перу, Чиле, Колумбија, Еквадор, Боливија, Парагвај, Уругвај и Аргентина. Престолнина на поткралството бил градот Лима.

Поткралството било формирано во времето на светиот римски цар Карло V на 20 ноември 1542 година со потпишувањето на кралскиот декрет во Барселона. Веднаш по ова започнала граѓанската војна помеѓу Франсиско Писаро и Диего де Алмагро за тоа кој да управува со Перу. Во 1543 година кралот го испратил и го назначил како поткрал Бласко Нунеж Вела за да ја спречи војната, но тој бил убиен три години подоцна од страна на Гонсало Писаро. Конеечно, Педро де ла Гаска успеал да воспостави ред во поткралството и во 1548 година да стави крај на граѓанската војна.

Во текот на своето постоење, поткралството било управувано од страна на 39 кралеви во периодот помеѓу 1544 до 1824 година. Франческо де Толедо (1569-1581) тој спровел големи реформи во поткралството. Тој ги централизирал колонијалните владини функции и ги поставил идните административни работници на поткралството. Во текот на нејзиното постоење, наредните векови следувале тешки моменти и кризи како во Шпанија така и во Перу. Во 1713 година било создадено Поткралството Нова Гранада на север, како и Поткралството Рио де ла Плата во 1776 година. 
 
Во текот на 19 век, голем дел од териториите на државата добиле независност и целосното постоење на државата завршило по Битката кај Ајакуча во 1824 година.


Категорија:Шпанска колонизација на Америка
Категорија:Држави и територии распаднати во 1824 година
Шпанија во Првата светска војна

Шпанија останала неутрална во текот на Првата светска војна во периодот помеѓу 28 јули 1914 до 11 ноември 1918 година, и покрај домашните економски тешкотии, и таа се смета за "една од најважните неутрални земји во Европа од 1915". Иако немала директна воена вмешаност во војната, германските сили биле расположени во Шпанска Гвинеја во крајот на 1915 година, и Шпанија презела напори да помогне околу извлекувањето на воените заробеници за време на конфликтот, на чело со Алфонсо XIII од Шпанија, тогашиот крал на Шпанија.

## Извори

Категорија:Шпанија во Првата светска војна
Шпанија
Категорија:Шпанија во 20 век
Равенка на брзина на реакција

**Законот за брзината** или **равенката на брзина** на една хемиска реакција е равенка која ја поврзува брзината на хемиската реакција со концентрациите или притисоците на реактантите и постојаните параметри (обично коефициенти на брзината и делумните редови на реакцијата). За да се одреди равенката на брзина за одреден систем, треба да се комбинират брзината на реакцијата со масината рамнотежа за системот. За генеричката реакција  која е без интермедиерни чекори во својот реакциски механизам (односно, елементарна реакција), брзината е дадена со

:r\; =\; k[\mathrm{A}]^m[\mathrm{B}]^n,

каде [A] и [B] ја одразуваат концентрацијата на единките A и B, соодветно (најчесто во моли на литар, види моларност); *m* и *n* се соодветните стехиометриски коефициенти на рамнотежната реакција; а *k* е *коефициентот на брзината* или *константа на брзината* на хемиската реакција. Вредноста на коефициентот *k* зависи од условите како температура, јонска сила, површинска област на адсорбентот или ниско озрачување. За елементарни реакции, равенката на брзина може да се изведе од првичните принципи користејќи ја теоријата на судири.

Равенката на брзина за реакција која се одвива во повеќе чекори најчесто не може да се изведе од стехиометриските коефициенти на целокупната реакција; тоа мора да се одреди експериментално. Во равенката може да се вклучени фракционални експоненцијални коефициенти, или може да зависи од концентрацијата на меѓупроизводите.

Равенката на брзина е диференцијална равенка и може да се интегрира за да се добие *интегрираната равенка на брзината* која ги поврзува концентрациите на реактантите или производите со времето.

Доколку концентрацијата на еден од реактантите остане постојана (бидејќи тој може да е катализатор или да е застапен во поголемо количество од останатите реактанти), неговата концентрација може да биде вклучена во константата на брзина, добивајќи на тој начин *псевдоконстанта*: доколку B е реактантот чија концентрација е постојана, тогаш  r=k[A][B]=k'[A]. Равенката на брзина на реакција од втор ред е редуцирана до равенка на брзина на *псевдо прв ред*.

## Наводи


Категорија:Хемиски закони
Да живееш живот

**Да живееш живот** (португалски јазик: **Viver a Vida**) е бразилска теленовела. Теленовелата започна да се емитува во ударниот термин на Реде Глобо телевизијата, заменувајќи ја успешницата на Глорија Перес, „Патот на Индијките“. Ова е првата новела на Маноел Карлос каде што главниот лик Елена ја глуми црна девојка и тоа популарната глумица Таис Араухо.

## Синопсис
Елена е модел, млада и убава која секогаш има голем успех во нејзините модни дефилеа. Но, таа не е свесна дека нејзината судбина ќе се промени драстично од моментот кога ќе се заљуби во Маркос. Маркос е човек кој е 20 години постар од неа, и кој терба да му стави крај на својот брак кој го има веќе 30 години. Маркос е поранешен сопруг на Тереза, со која имал три прекрасни ќерки: Лусијана, Изабела и Миа, која е најмладата ќерка а и посвоена. Секој си има своја приказна и своја различна сопственост. Лусијана е разгалена девојка и добар модел, а што е уште полошо, таа е и најголемиот соперник на Елена. Лута од новата врска на неговиот татко, Лусијана заедно со нејзината мајка Тереза ќе се борат против таа љубов. Изабела е фина девојка која живее во тотално спротивни ставови од Лусијана. Миа е најмладата, која е секогаш пријателски настроена.

Лусијана се гледа со Хорхе, заљубен човек, но не и‘ се допаѓа тоа што тој е против идејата таа да биде модел. Хорхе, одговорен и сериозен има проблеми дома со неговиот брат близнак Мигел, кој е тотално различен карактерно од него. Единствената преокупација на Мигел е неговата девојка Рената. Таа, која што не е спремна да со оствари својот сон да стани глумица, започнува опасна навика со пиењето и алкохолот.

## Улоги

## Наводи

## Надворешни врски
* Официјално мрежно место 

Категорија:Бразилски телевизиски серии
Категорија:Теленовели
Допамин

**Допаминот** е невротрансмитер се излачува кај широк спектар на животни, вклучувајќи ги и ’рбетниците и безрбетниците. Во мозокот, овие феноталамински функции како што се невротрансмитерите, активираат пет видови на допамин рецептори како: Д1, Д2, Д3, Д4 и Д5, и нивни варијанти. Допаминот се произведува во повеќе делови од мозокот, вклучувајќи ја и мозочната црна супстанција и вентралната обвивка. Допамин е исто така хормон лачен од страна на хипоталмусот. Неговата главна функција како хормон, е да го спречи испуштањето на пролактин од предниот резен на хипофизата. 
Допамин може да се набави и како лек кој делува на симатичкиот нервен систем, создавајќи ефекти како што се зголемување на отчукувањата на срцето и крвниот притисок. Меѓутоа, бидејќи допаминот не може да ја помине крвно-мозочната бариера, допаминот даден како медикамент не влијае директно на централниот нервен систем. За да се зголеми дозата на допамин во мозокот на пациенти со болести како Паркинсоновата болест или осетливост на дистонија, може да се препише леводопа кој е предизвикувач на допамин, затоа што може да ја помине крвно-мозочната бариера.

## Наводи

Категорија:Катехоламини
Категорија:Невротрансмитери
Категорија:Фенетиламини
Категорија:Срцеви стимуланси
Поткралство Рио де ла Плата

**Поткралство Рио де ла Плата** () — поткралство кое било под директно влијание на Кралство Шпанија во периодот од 1776 до 1814 година. Териториите на ова поткралство се наоѓале во Латинска Америка односно териториите на денешните држави Аргентина, Боливија, Парагвај и Уругвај. Престолнина на поткралството бил градот Буенос Аирес.

Ова поткралство било формирано во 1776 година по неизиното одвојување од Поткралството Перу. Целта на формирањето била заштита на шпанските колонии од се почестите англиски и португалски амбиции за овој регион. Веќе во 1810 година започнало пропаѓањето на поткралството по објавувањето на независност на Аргентина и Уругвај во 1810 година под името Соединетите провинции на Рио де ла Плата а во 1816 година објавила и независност, потоа Парагвај во 1811 година, Боливија во 1825. Уругвај пак во периодот од 1816 до 1828 година се борел против Бразил и Португалија кои сакале оваа територија даја приклучат кон нивната држава.

*
Категорија:Шпанска колонизација на Америка
Категорија:Поранешни колонии на Шпанија
Категорија:Држави и територии распаднати во 1814 година
Втора фудбалска лига на Македонија 2009/2010

**Втората фудбалска лига на Македонија 2009/2010** - 18. издание на Втората фудбалска лига на Македонија. Сезоната започнала на 15 август 2009, а завршила на 19 мај 2010. Поради проширувањето на лигата, ниедна екипа не отпаднала таа сезона. Во оваа сезона првак била Шкендија 79.

## Екипи

## Табела





## Резултати

Извор:soccerway.com

## Бараж за унапредување

## Поврзано
* Фудбалски куп на Македонија 2009/2010
* Прва фудбалска лига на Македонија 2009/2010
* Трета фудбалска лига на Македонија 2009/2010

## Наводи

## Надворешни врски
* Официјално мрежно место на Фудбалската федерација на Македонија
* Macedonianfootball.com 

2009/2010
Втора лига
Втора лига
Поткралство Нова Шпанија

**Поткралство Нова Шпанија** () — поткралство кое било под директно влијание на Кралство Шпанија во периодот од 1535 до 1821 година. Териториите на ова поткралство се наоѓале во Северна Америка, односно териториите на денешните држави: Мексико, југозападните делови на САД и Флорида, Гватемала, Белиз, Никарагва, Салвадор, Костарика и Куба, како и Филипините и други острови во Тихи Океан.

Нова Шпанија била раководена од страна на поткрал, кој бил директно назначуван од страна на кралот на Шпанија. Првиот поткрал на Нова Шпанија бил Диего Колумбо, син на Кристофер Колумбо кој во 1509 година градот Санто Доминго го избрал за своја престолнина. По 26 години, престолнината била преместена во Град Мексико.

Улогата на поткралот во поткралството дирекно ја определувал кралот на Шпанија. Тој командувал со војската, избирал кандидати за виши црковни училишта, имал контрола врз сите колинии во северна и Јужна Америка, но немал право да воведува нови закони и неговиот мандат бил ограничен.

По поразот во 1821 година од страна на мексиканците предводени од Агустин де Итурбид, Шпанија ги загубила сите територии во Северна Америка. Куба и Филипините останале под нејзиното владеење до 1898 година.


Категорија:Шпанска колонизација на Америка
Категорија:Поранешни колонии на Шпанија
Категорија:Држави и територии распаднати во 1821 година
Шпанија во Втората светска војна

**Шпанија** за време на Втората светска војна, на чело со генералот Франсиско Франко, била неутрална за време на војната. Сепак, властите во Шпанија давале голема поддршка на Силите на Оската како од економска така и од воена гледна точка. Со почетокот на Граѓанската војна во Шпанија во јули 1936 Хитлер и Мусолини го поддржале фашистичкиот генерал Франко и неговите сили во неговата војна против шпанската република поддржана од страна на Советскиот Сојуз.

Категорија:Франкова Шпанија
Категорија:Шпанија во 20 век
Категорија:Неутрални држави во Втората светска војна
Категорија:Шпанија во Втората светска војна
Стево Теодосиевски

**Стево Теодосиевски** (16 април 1924 - 9 април 1997) — познат македонски естраден уметник, музички педагог и хуманист.

Добитник на многу награди и признанија:

* Октомвриска награда на Југославија;
* Сребрен и златен медал од Претседателот на СФРЈ, Јосип Броз Тито;
* Сребрен медал од Црвениот крст на Црна Гора;
* Златен медал за хуманист во Босна и Херцеговина;
* Златен медал на Црвен крст на Југославија;
* Награда на УНИЦЕФ на Југославија; 
* Награда за животно дело на Србија и Црна Гора;
* Златен медал “22 декември”, Југославија; 
* во 1992&nbsp;г. наградата на град Скопје “13 Ноември“ од областа на културата и уметноста.

Роден е во 1924 г. во Кочани. На почетокот на 1950-тите години работи како корепетитор на програмата на Радио Скопје.
Во 1954 година ја запознава Есма Реџепова која подоцна ќе му стане животна сопатничка. Во периодот од 1960 до 1989 година Стево и Есма Теодосиевски живеат и работат во Белград, а потоа се враќаат во Скопје. 
Низ нивниот дом поминале 47 деца кои биле израснати и воспитани во традиционален дух достојно да ги наследат своите родители.

Ансамблот „Теодосиевски“ има одржано повеќе од 20.000 концерти, од кои околу 2.000 хуманитарни, има издадено 108 сингл плочи, 20 лонг - плеј плочи, 32 аудио касети, 15 компакт дискови, 6 видео касети и има снимено 12 емисии од по 30 минути за МРТВ.

Стево Теодосиевски почина во Скопје на 9 април 1997 година.

## Наводи

Категорија:Македонски музичари
Категорија:Луѓе од Кочани
Национален парк Папароа

[thumb|300px|right|Прочуените „[Пунакаики|Карпи-палачинки“ (Pancake Rocks) во националниот парк Папароа]]
**Националниот парк Папароа** (англ. *Paparoa National Park*) се наоѓа на западното крајбрежје на Јужниот Остров на Нов Зеланд.

Паркот е основан во 1987 г. и зафаќа површина од 306 км2.  Паркот се протега од крајбрежјето, па сè до врвот на планата Папароа.  На север се наоѓа посебен дел од паркот, низ чие средиште тече потокот Анануи.

Паркот заштитува варовничко карстно подрачје. Во него има неколку пештери, а една од нив е туристичка атракција. Најголемиот дел од паркот е пошумен со најразновидна вегетација.

На самиот крај на паркот е сместено малото селце Пунакаики.

## Поврзано
* Национални паркови во Нов Зеланд

## Наводи

## Надворешни врски
* natureandco.com (Национален парк Папароа) 

Папароа
Категорија:Западно Крајбрежје (Нов Зеланд)
Национален парк Аораки/Кукова Планина

thumb|200px|right|Главниот срт со Сефтоновата Планина итн. „Табуретка“, од долината Хукер. Во позадината десно се гледа Аораки/Кукова Планина
[thumb|200px|[Аораки/Кукова планина од долината Хукер]]
[thumb|200px|Завршниот дел на [Тасманов Ледник|Тасмановиот Ледник кај езерото Тасман]]

**Националниот парк Аораки/Кукова Планина** (англ. *Aoraki/Mount Cook National Park*) се наоѓа на Јужниот Остров на Нов Зеланд близу местото Твизел. Во рамките на самиот парк се наоѓа и селото Маунт Кук. Областа е прогласена за национален парк во октомври 1953 и е сочинета од резервати основани уште од 1887 со цел да се заштити значајната локална вегетација и предели.

## Географија
Паркот зафаќа околу 700&nbsp;км2. Ледниците зафаќаат 40% од паркот, од кои најпознат е Тасмановиот Ледник на падините на Кукова Планина.

Сите 20 врвови во земјата повисоки од 3.000 м се наоѓаат во овој парк, освен Маунт Аспајринг. Тука спаѓа и највисоката планина во Нов Зеланд, Аораки/Кукова Планина, со 3.753 м. Други позначајни врвови се Тасманова Планина, Хиксова Планина, Сефтонова Планина и планината Ели де Бомон. Планините на Јужните Алпи се млади, со помалку од десет милиони години, и сè уште се во фаза на издигање. Регионот на националниот парк во целина се издига по 5&nbsp;mm годишно.

Паркот е дел и од јужновестлендското место Те Вахипоунаму прогласено за светско природно наследство како место од извонредна природна вредност.

## Флора и фауна
Најголемиот дел од паркот се наоѓа над шумската граница, што значи дека растителниот свет се состои главно од алпски растенија како планинското лутиче, (*[[ranunculus lyalli]]*), најголемото лутиче во светот, големи планински маргаритки и дива копјеста трева (*aciphylla colensoi*) наречена и „Шпанец“ (*Spaniard*). Од птиците, во овие предели живее кеата, која претставува единствениот планински папагал и добро камуфлираното ливадарче. Од доведениот ловен дивеч најзастапени се дивокозата, хималајскиот тар и еленот.

## Рекреација
Паркот е популарен за планинарење, скијање, лов и алпинизам. Со активностите во паркот раководи Службата за заштита на природата.

## Поврзано
* Национални паркови во Нов Зеланд

## Наводи

## Надворешни врски

* Национален парк Аораки/Кукова Планина 

Аораки/Кукова Планина
Категорија:Кантербери (регион)
Национален парк Егмонт

right|thumb|300px|<small>Сателитска снимка на планината Таранаки од вселенскиот центар Џонсон на НАСА. На сликата е прикажан речиси кружниот облик на националниот парк Егмонт.</small>

**Национален парк Егмонт** () — национален парк јужно од Њу Плимут, близу западното крајбрежје на Северниот Остров на Нов Зеланд. Наречен е по истоимената планина која ги доминира пределите, а планината така ја именувал Капетан Кук, во чест на Џон Персевал, втор Ерл од Егмонт, Прв лорд на Адмиралштабот, поддржувач на првото патешествие на капетанот Кук. На маорски плаината со векови се нарекувала Таранаки, а денес двете имиња се подеднакво официјални.

Паркот е основан во 1900, и во него доминира големиот заспан вулкан на планината Таранаки (Егмонт). Паркот преку годината добива обилни врнежи, кои во суштина се од орографско потекло поради влажните западни ветрови кои влегуваат на копното од Тасмановото Море и налетуваат на планината Таранаки и блиските венци Поуакаи и Каитаке и затоа се принудени да се издигнат. Заради големото количество на врнежи и благата крајбрежна клима, подрачјето има бујна дождовна шума која ги покрива падините. Оваа шума е од национално значење заради наполното отсуство на буката (род Јужни буки).

## Екологија
Пределите на паркот се одликуваат со богата шума од северна рата, риму/широколисни четинари, иако кај севкупниот екосистем на паркот може да се забележи растителна зонација - ратата и римуто се најраспространети во пониските делови, додека пак дрвото камахи доминира во повисоките предели. Во овие прашуми доминира крунскиот папрат (*Blechnum discolor*) од ниските растенија. Карактерот на растителните заедници се менува со надморската височина, до подалпски и алпски честак на високите предели, во остар контраст со околните обработливи површини и земјоделски пасишта. Мошне забележлива географска форма во паркот е карактеристичниот радијален одводен систем, кој може да се забележи на фотографијата десно.

## Поврзано
* Национални паркови во Нов Зеланд
* Таранаки/Егмонт - епонимната планина

## Наводи
* GNS Science. 2009. „Вулканите на Нов Зеланд: планината Егмонт“  
* C. Michael Hogan. 2009. ''Крунски папрат: Blechnum discolor'', Globaltwitcher.com, уредн. Н. Стромберг 

## Белешки

## Надворешни врски
* Земјина опсерваторија на НАСА - Национален парк Егмонт (1)  
* Земјина опсерваторија на НАСА - Национален парк Егмонт (2)  
* Информации за националниот парк Егмонт - Служба за заштита на природата на Нов Зеланд 
* Планината Егмонт како позадина за компјутер  

Егмонт
Категорија:Таранаки
Република Српска

**Република Српска** или скратено **Српска** — една од двете главни политичко-територијални единици на Босна и Херцеговина, другата е Федерацијата Босна и Херцеговина. Република Српска е дефинирана во Уставот како единствена територијално, неделлива и неотуѓива уставна и правна единица што самостојно ќе ги врши своите уставни, законодавни, извршни и судски функции. Националното собрание и на Владата е во Бања Лука, иако  Сараево е службен главен град. Република Српска е дом на три уставни народи: Срби (околу 88%), Бошњаци (околу 8%) и Хрватите (околу 4%).

## Градови
Според пописот од 2013 г., најголеми градови во Република Српска се:
* Бања Лука (199.191 жит.)
* Бијељина (114.663 жит.)
* Приедор (97.588 жит.)
* Добој (77.223 жит.)
* Источно Сараево (64.966 жит.)
* Зворник (63.686 жит.)
* Градишка (56.727 жит.)
* Теслиќ (41.904 жит.)
* Прњавор (38.399 жит.)
* Лакташи (36.848 жит.)
* Требиње (31.433 жит.)
* Дервента (30.177 жит.)
* Модрича (27.799 жит.)
* Козарска Дубица (23.074 жит.)

## Галерија

File:Municipalities of Bosnia and Herzegovina.svg|Карта на општините во Босна и Херцеговина.
File:Municipalities of Republika Srpska.svg|Карта на општините во Република Српска.


## Поврзано
* Босна и Херцеговина
* Федерација Босна и Херцеговина
* Округ Брчко

## Наводи

## Надворешни врски

* Влада на Република Српска 
* Претседател на Република Српска 
* Народно собрание на Република Српска


Категорија:Босна и Херцеговина
Категорија:Држави и територии настанати во 1992 година
Монарх на гленот (слика)

„**Монарх на гленот**“ (англ. *Monarch of the Glen*) — слика од 1851 од англискиот сликар Едвин Ленсдиер, порачана како дел од три слики за  Вестминстерската палата во Лондон, Англија. Сликата подоцна била пресликана на челикорез и нашироко дистрибуирана како печатена графика.

Ленсдиер бил член на Кралската академија и миленик на кралицата Викторија кој се прославил по своите слики и цртежи на животни. Во подоцнежниот опус се вбројуваат и лавовите на подножјето на Нелсоновиот столб на плоштадот Трафалгар. Од 1840-тите Лендсиер почнал да изработува детални анализи на елени кои ги гледал по патувањата низ Шкотскиот планински крај уште од 1824. Во 1850 Лендсиер добил државна нарачка да наслика три субјекти на ловна тема за просториите на бифето во Домот на лордовите, и така тој ја насликал сликата „Монарх на гленот“ и две други слики. Но кога ги завршил сликите, Долниот дом одбил да ги одобри ветените 150 фунти и затоа сликите биле продадени на приватни лица.

По извесен период сликата ја откупила фирмата за сапуни Пеарс и ја користела во рекламни материјали. Подоцна е продадена на дестилеријата Џон Девор и Синови и станала нивен заштитен знак, а потоа повторно била продадена, овој пат на дестилеријата Гленфидих, каде служела иста намена. Денес оригиналот претставува дел од збирката на компанијата Дијаџио и била изложувана во Националните галерии на Шкотска.

Логотипот на американската осигурителна компанија Хартфорд е преземено директно од оваа слика, како и логотипот на пивницата Ексмур Ејлс .

## Наводи

* 
* 


Категорија:Слики од Едвин Лендсиер
Категорија:Уметнички слики од 1851 година
Поткралство Нова Гранада

**Нова Гранада** () — поткралство кое постоело во периодот 1717—1724, 1740—1810, и 1815—1819 година. Кралството ги опфаќало северните делови од денешните држави: Колумбија, Еквадор, Венецуела, Панама, Гвајана, Костарика и Тринидад и Тобаго.

Ова кралство е наследник на Ново Кралство Гранада кое опстојувало во 16 век. Но на 27 мај 1717 година (со прекратување помеѓу 1712-1739) станало самостојно поткралство кое било директно подчинето на кралот на Шпанија. Престолнината на ова кралство била Богота.

Во 1810 година тоа станало независно од Шпанија, но веќе во 1816 година повторно било заземено од Шпанија. По само три години, овие територии конечно се оделиле од зависноста на Шпанија, притоа создавајќи ја новата држава- Голема Колумбија.

По нејзиното реаспаѓање во 1831 денешна Колумбија се викала Република Нова Гранада до 1863.


Категорија:Шпанска колонизација на Америка
Категорија:Поранешни колонии на Шпанија
Категорија:Држави и територии распаднати во 1821 година
Категорија:Држави и територии распаднати во 1819 година
Јетон Келменди

**Јетон Келменди** () е поет и публицист од Косово.

## Животопис
Јетон Келменди е роден во Пеќ на Косово тогашна СФРЈ, во 1978 година. Тој Основно училиште и гимназија во родниот град, студирал на Универзитетот во Приштина. Тој бил ветеран на Ослободителната војска на Косово.

## Кариера
Келменди е дописник на неколку албански и косовски медиуми, политички и културни проблеми. Поезијата на Келменди е преведена на неколку јазици и е вклучена во повеќе антологии. Тој е член на неколку меѓународни поетски клубови. Има голем придонес за културни списанија, особено на англиски јазик. Темите што доминираат во неговите творби се љубовта и брутална реалност на политичката ситуација, често задоена со чувство на разочарување за сегашната состојба на нештата.

Моментално се наоѓа во Брисел и е член на Асоцијацијата на професионални новинари на Европа.

## Автор е на објавените книги

* Shekulli the Premtimeve (ветувања век '), 1999 (поезија)
* Përtej Heshtjes (Отаде Тишина "), 2002 (поезија)
* Në qoftë Mesdi ( "Ако има на пладне"), 2004 (поезија)
* Më fal pak Atdhe (Дај ми некој дома), 2005 (поезија)
* Ku  shkojnë ardhjet ( 'Каде на недостатоците наслов') сме, 2007 (поезија)
* Zonja Fjaler ( "г-ѓа Словото"), 2007 (Игра)
* Erdhe for you gjurme Eres (траги од ветрот доаѓаат преку поезија 2008)
* Коhа kur te Kete Kohe (на време, во ова време Poeiz 2009)

## Книги на други јазици

*Ce mult s-au rarity scrisorile (Са форте Jane rralluar letrat) / EC mult s-au rarity scrisorile (како што често имаат букви) личната збирка песни во романскиот 2007.
* A Breath * poetry in India (А здивот поезија во Индија) 2008

Категорија:Албански поети
Категорија:Поети од Косово
Категорија:Родени во 1978 година
Категорија:Луѓе од Пеќ
Категорија:Косовски Албанци
Категорија:Членови на Европската академија на науките и уметностите
Категорија:Живи луѓе
Федерација Босна и Херцеговина

:*За други значења на поимот „Босна“ видете [[Босна (појаснување)]].*

**Федерацијата Босна и Херцеговина** (латиница: *Federacija Bosne i Hercegovine*, кирилица: *Федерација Босне и Херцеговине*) е една од двете политички единици што ја сочинуваат суверената држава Босна и Херцеговина (другата единица е  Република Српска).

Федерацијата на Босна и Херцеговина е претежно населена со Бошњаците и Хрвати, која е и причината за нејзиното неформално име *Бошњачко-хрватска федерација.* Сепак, со одлука на Уставниот суд во 2001 година, Србите беа прогласени за трет уставен народ на Федерацијата. Истото се случило и со Бошњаците и Хрватите во Република Српска.

## Галерија

File:Cantons of the Federation of Bosnia and Herzegovina mk.svg|Карта на кантоните во Федерацијата.
File:Municipalities of Bosnia and Herzegovina.svg|Карта на општините во Босна и Херцеговина.
File:Municipalities of the Federation of Bosnia and Herzegovina.svg|Карта на општините во Федерацијата Босна и Херцеговина.


## Наводи

## Поврзано
* Босна и Херцеговина
* Република Српска
* Округ Брчко

Категорија:Федерација Босна и Херцеговина
Категорија:Босна и Херцеговина
Категорија:Држави и територии настанати во 1994 година